**Τρόπος αποκομιδής απορριμμάτων λόγω της πανδημίας**

**Οδηγίες προς Δημότες**

* Όλα τα μέσα προστασίας που χρησιμοποιούμε όπως γάντια, μαντήλια απολύμανσης, μάσκες, απολυμαντικά δεν ανακυκλώνονται και πρέπει να τοποθετούνται σε σακούλες σύμμεικτων απορριμμάτων.
* Δεν αφήνουμε σακούλες απορριμμάτων ανοικτές ή μισάνοικτες.
* Χρησιμοποιείτε τις ειδικές σακούλες, ανθεκτικές που κλείνουν με κορδόνι και κλείστε τις όσο πιο ερμητικά γίνεται.
* Τοποθετείστε τις σακούλες απορριμμάτων εντός των κάδων και κλείστε τους κάδους για να μην υπάρχει επαφή ή πιθανότητα επιμόλυνσης ούτε ανθρώπων ή με αδέσποτα ή περαστικά κατοικίδια.
* Μην αφήνετε σακούλες εκτός των κάδων και γύρω από αυτούς.
* Σε περίπτωση που ο κάδος είναι ήδη γεμάτος αναζητείστε κοντινό κάδο με διαθέσιμο χώρο.
* Ανοίγετε και κλείνετε τους κάδους από τα ειδικά πεντάλ, όπου υπάρχουν ή με γάντια όπου δεν υπάρχουν πεντάλ.
* Τα μολυσματικά τους σκουπίδια-υλικά τα τοποθετούμε σε διαφορετικούς σάκους (ξεχωριστά), ώστε να μην αναμειγνύονται με τα υπολείμματα τροφίμων.
* Μειώνουμε και διαχωρίζουμε τα απορρίμματα μας τώρα που ΜΕΝΟΥΜΕ ΣΠΙΤΙ. Μπλε κάδοι (μόνο ανακυκλώσιμες συσκευασίες υλικών), πράσινοι (μόνο οικιακά απορρίμματα), μπλε κώδωνες (γυάλινες συσκευασίες).
* Αποφύγετε εργασίες που παράγουν έξτρα ποσότητες απορριμμάτων όπως επισκευές και μερεμέτια και μη βγάζετε στο δρόμο ογκώδη αντικείμενα όπως έπιπλα, ή συσκευές.
* Κατεβάζουμε τα απορρίμματα λίγο πριν περάσει το απορριμματοφόρο.

Περίπτωση καραντίνας ή υποψία κρούσματος ή κρούσμα στο σπίτι:

* **Δεν διαχωρίζουμε** τα ανακυκλώσιμα απορρίμματα (πλαστικά, χαρτιά, μέταλλα) για να προστατέψουμε τόσο τους εργαζόμενους στη συλλογή όσο και αυτούς στα κέντρα διαλογής υλικών που συχνά διαχωρίζουν ανακυκλώσιμα υλικά με τα χέρια.
* Γεμίζουμε τις σακούλες σύμμεικτων απορριμμάτων μέχρι τα 2/3 το πολύ, τις δένουμε σφιχτά και τις τοποθετούμε σε δεύτερη σακούλα που επίσης κλείνουμε σφιχτά. Προσέχουμε καλά να είναι γερές και οι δύο σακούλες, χωρίς σκισίματα, και σε περίπτωση αμφιβολίας χρησιμοποιούμε και τρίτη σακούλα.
* Χρησιμοποιούμε γάντια για να κλείσουμε και δέσουμε τις σακούλες και να τις μεταφέρουμε στον κάδο απορριμμάτων – τα γάντια αυτά, μόλις γυρίσουμε σπίτι, τα πετάμε στις επόμενες σακούλες απορριμμάτων που θα χρησιμοποιήσουμε.
* Πλένουμε τα χέρια μας με σαπούνι και νερό για 20’ τουλάχιστον, η αντισηπτικό.

**Αν δεν έχουμε υποψία κρούσματος:**

* Συνεχίζουμε την ανακύκλωση όπως πριν, αλλά προσέχουμε **να μην τοποθετούμε εντός των ανακυκλώσιμων τα μέσα προστασίας που χρησιμοποιούμε όπως γάντια, μαντήλια απολύμανσης, μάσκες, απολυμαντικά κλπ.** διότι αυτά δεν ανακυκλώνονται και πρέπει να τοποθετούνται σε σακούλες σύμμεικτων απορριμμάτων.
* Γεμίζουμε τις σακούλες σύμμεικτων απορριμμάτων μέχρι τα 2/3 το πολύ και τις δένουμε σφιχτά.
* χρησιμοποιούμε γάντια για να κλείσουμε και δέσουμε τις σακούλες και να τις μεταφέρουμε στον κάδο απορριμμάτων.

**Τρόπος αποκομιδής απορριμμάτων λόγω της πανδημίας**

**ΕΡΓΑΖΟΜΕΝΟΙ ΣΤΗΝ ΚΑΘΑΡΙΟΤΗΤΑ**

* **Χρήση των προβλεπόμενων Μέσων Ατομικής Προστασίας**
* **Χρήση γαντιών μιας χρήσης εσωτερικά των κανονικών γαντιών που φοράτε**
* **Δεν αγγίζετε κάδους η σακούλες με γυμνά χέρια**
* **Καθαρισμός της στολής που φοράτε κατά την διάρκεια της αποκομιδής**
* Προσοχή στον τρόπο που βγάζετε τον προστατευτικό εξοπλισμό, τα ρούχα και τα παπούτσια σας (πολλές φορές βγάζοντας τον εξοπλισμό και τα ρούχα ερχόμαστε σε επαφή με όλα όσα θέλουμε να αποφύγουμε). Χρησιμοποιήστε κάποιον άλλον, που θα φοράει γάντια, για βοήθεια σε περίπτωση που φοβόσαστε πιθανή επαφή με κωροναϊό ή άλλη εστία μόλυνσης
* Μην τινάζετε τα ρούχα σας σε κλειστό χώρο και ιδιαίτερα παρουσία άλλων ανθρώπων.
* Διατηρείστε απόσταση > 2μέτρων, με το κοινό
* Με το τέλος της βάρδιας, καθαρισμός της καμπίνα του οδηγού – δώστε προτεραιότητα στα καθίσματα και τις μεγάλες επιφάνειες και στη συνέχεια στις επιφάνειες που έτσι και αλλιώς ακουμπάει ο οδηγός και ο συνοδηγός.
* Σε κάθε περίπτωση, αμέσως μετά την αφαίρεση εξοπλισμού ή και ρούχων – παπουτσιών, πλύνετε τα χέρια σας σύμφωνα με τις σχετικές οδηγίες ή χρησιμοποιείστε απολυμαντικό.
* Οι στολές εργασίας πρέπει να πλένονται στους 60° C
* Οι χώροι συγκέντρωσης των εργαζόμενων και τα αποδυτήρια πρέπει να καθαρίζονται καθημερινά
* Πλένετε συχνά τα χέρια σας, μην αγγίζετε το πρόσωπό σας, να βήχετε και να φτερνίζετε στον αγκώνα σας ή σε ένα χαρτομάντιλο, να μην ανταλλάσσετε χειραψίες και μην αγκαλιάζεστε, όλα τα παραπάνω μειώνουν τον κίνδυνο μόλυνσης.
* Εάν είστε άρρωστος, μείνετε στο σπίτι και συμβουλευτείτε τον θεράποντα γιατρό.
* Τοποθετείστε απολυμαντικό σε κάθε όχημα συλλογής και μεταφοράς.